CELEX: 62011CN0472
Language: el
Date: 2011-09-16 00:00:00
Title: Υπόθεση C-472/11: Αίτηση για την έκδοση προδικαστικής αποφάσεως, την οποία υπέβαλε το Fővárosi Bíróság (Ουγγαρία) στις 16 Σεπτεμβρίου 2011 — Banif Plus Bank Zrt. κατά Csaba Csipai και Viktória Csipai

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/16
            
         Αίτηση για την έκδοση προδικαστικής αποφάσεως, την οποία υπέβαλε το Fővárosi Bíróság (Ουγγαρία) στις 16 Σεπτεμβρίου 2011 — Banif Plus Bank Zrt. κατά Csaba Csipai και Viktória Csipai
   (Υπόθεση C-472/11)
   2011/C 370/26
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Bíróság
   
      Διάδικοι στην υπόθεση της κύριας δίκης
   
   
      Ενάγουσα: Banif Plus Bank Zrt.
   
      Εναγόμενοι: Csaba Csipai και Viktória Csipai
   
      Προδικαστικά ερωτήματα
   
   
               1)
            
            
               Ενεργεί συμφώνως προς τη διάταξη του άρθρου 7, παράγραφος 1, της οδηγίας 93/13/ΕΟΚ (1) εθνικός δικαστής, ο οποίος, αφού διαπιστώσει την ύπαρξη καταχρηστικού συμβατικού όρου, μολονότι δεν έχει διατυπωθεί σχετικό αίτημα από τους διαδίκους, τους ενημερώνει ότι θεωρεί άκυρο το τέταρτο εδάφιο του γενικού όρου 29 της συμβάσεως δανείου που έχουν συνάψει μεταξύ τους οι διάδικοι; Η ακυρότητα οφείλεται στην παράβαση νομοθετικών διατάξεων και, συγκεκριμένα, των άρθρων 1, παράγραφος 1, στοιχείο c, και 2, στοιχείο j, του Προεδρικού Διατάγματος 18/1999.
            
         
               2)
            
            
               Σε σχέση με το πρώτο ερώτημα, νομιμοποιείται ο δικαστής να ζητήσει από τους διαδίκους να προβούν σε δήλωση σχετική με τον εν λόγω όρο της συμβάσεως, έτσι ώστε να συναχθούν οι νομικές συνέπειες του ενδεχομένως καταχρηστικού χαρακτήρα του όρου και να επιτευχθούν οι σκοποί που αναφέρονται στο άρθρο 6, παράγραφος 1, της οδηγίας 93/13;
            
         
               3)
            
            
               Υπό τις ως άνω περιγραφείσες περιστάσεις, νομιμοποιείται ο δικαστής, κατά την εξέταση ενός καταχρηστικού όρου της συμβάσεως, να εξετάσει όλους τους όρους της συμβάσεως ή δύναται να εξετάσει μόνο τους όρους εκείνους στους οποίους στηρίζει την αξίωσή του ο διάδικος που έχει συμβληθεί με τον καταναλωτή;
            
         
      (1)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).